Ye curioso que namás les posibles torgues a la instalación de parques eólicos son les que tán bien vistes por dellos sectores. Poro, dende Ecoloxistes n'Aición d'Asturies queremos dicir que, como recueye'l programa Home y Biosfera, esta declaración que quier el desarrollu económicu y humanu de les zones incorporando los principios de  desarrollu sostenible nes polítiques y programes nacionales; sofitando d'esti mou los Oxetivos del Desarrollu del Mileniu (ODM), sobremanera l'oxetivu 7 amás de nun ser compatible cola instalación de parques eólicos xuega pela contra, xunto col restu de les enerxíes renovables, un papel cabezaleru nel desendolcu de los sos oxetivos, y asina queda afitao nel informe sobre los "Oxetivos de desarrollu del Mileniu de Naciones Xuníes del 2007", estudiu que, ente la situación actual, onde les enerxíes renovables  namás representen un 12 por cientu de la enerxía primario usao (el 6% nel casu la electricidá) y ente un consumu d'enerxía global creciente, plantea la necesidá cada vegada mayor, de progresar nel desarrollu d'estes teunoloxíes d'enerxía llimpio, qu'usen el vientu, el sol, les foles y la enerxía xeométrica, ensin escaecer la gran necesidá de baxar el consumu de los que tan penriba de la media mundial.